Brautskráningarnemarnir hafa lokið námi í Skrifstofuskólanum , hönnunar og tilraunasmiðju FabLab , Skrefinu – þjálfunarnámskeiði í íslensku og Help Start enskunámi . Allar eru þessar námsleiðir vottaðar og viðurkenndar af Fræðslumiðstöð atvinnulífsins . Einnig brautskráðust í dag nemendur sem hafa setið 75 klukkustunda „ Alvöru bókhaldsnámskeið “ í samvinnu við Tölvufræðsluna og þá tóku í dag 20 manns við skírteinum til staðfestingar á því að hafa lokið raunfærnimati , flestir í fisktækni . Til viðbótar við þá 54 sem brautskráðust með formlegum hætti í dag hafa fjölmargir lokið ýmsum námskeiðum á haustönn og einnig stundað nám í fyrirtækjaskólum . Valgeir Magnússon , framkvæmdastjóri SÍMEY , nefndi í ávarpi sínu við brautskráninguna í dag að á næsta ári fagni SÍMEY tuttugu ára afmæli sínu . Hann sagði að á þessum tveimur áratugum hafi starfsemin margfaldast , ekki síst hafi orðið sprenging í starfseminni í kjölfar efnahagshrunsins árið 2008 . Til marks um umfangsmikla starfsemi SÍMEY sagði Valgeir að á árinu 2018 hafi um 5400 manns nýtt sér þjónustu miðstöðvarinnar , sem er tæpur fjórðungur mannfjölda á Eyjafjarðarsvæðinu . Valgeir nefndi að margir nemenda sem sæki sér þekkingu af ýmsum toga í SÍMEY geri það vegna þess að þeir vilji byrja á einhverju nýju eða skoða stöðu sína . „ Eru kannski ekki endilega með ákveðið lokatakmark í huga en vita að þeir vilja eitthvað , kannski betra líf , betri líðan , meiri menntun , gera breytingar o.s.frv . Stundum koma einstaklingar fyrst í ráðgjöf eða bara á stutt námskeið , eru í námi á vinnustöðum en koma síðan í lengri námsleiðir og halda áfram eftir það , t.d. inn í hið formlega skólakerfi . Við teljum að okkar megin hlutverk sé að koma einstaklingum af stað , hvetja þá áfram og efla sjálfstraust þeirra . Með því teljum við okkur vera að bæta líf viðkomandi . Einnig er okkar hlutverk að mennta einstaklinga fyrir atvinnulífið . Rétt eins og stofnendur SÍMEY vissu ekki hvernig miðstöðin yrði tuttugu árum síðar held ég að flestir sem útskrifast í dag hafi ekki vitað hvert það myndi leiða þá að hefja nám í SÍMEY og viti það jafnvel ekki enn , því ykkar ferðalag er rétt að byrja . Þetta er ein útskrift og ég giska á að flest ykkar eigi nokkrar útskriftir eftir . Því eins skrítið og það er þá kallar þekkingaröflun á enn frekari þekkingaröflun , “ sagði Valgeir . Fyrir hönd brautskráningarnemenda flutti Laufey Harrysdóttir , sem var að ljúka námi úr Skrifstofuskólanum , ávarp .